Rudolf Blum

Rudolf Blum (; * 1874, asi Trenčín – † 20. september 1920, Plešivec) bol židovský špeciálny pedagóg a defektológ.

 Život 
Narodil sa v rodine židovského obchodníka Samuela Bluma pochádzajúceho z Trenčína, ktorý sa v roku 1879 presťahoval do Plešivca a v roku 1898 tu založil súkromný ústav pre duševne zaostalých a epileptikov (základný kameň bol položený 4. júla, ústav bol otvorený 15.Blum, Rezső. Tájékoztató a szellemileg fogyatékosok Blum-féle intézetéről Pelsőcz (Gömörmegye). [Budapest] : [s. n.], [1903?], o. [1]. Dostupné online . [cit. 2018-04-03]. či 16. októbra). Ministerstvo vnútra a sociálnej starostlivosti Uhorska žiadalo zväčšenie kapacity i pôsobnosti ústavu, preto S. Blum poslal vtedy 23-ročného R. Bluma na študijnú cestu trvajúcu vyše jeden a pol roka, počas ktorej navštívil psychiatrické ústavy v Budapešti, Nemecku a Švajčiarsku (Zürichu) a študoval moderné postupy v starostlivosti o duševne zaostalých. Napokon úspešne absolvoval odbornú skúšku a stal sa riaditeľom i majiteľom ústavu.

Počas prvej svetovej vojny a maďarsko-česko-slovenskej vojny bola činnosť ústavu ochromená. R. Blum zomrel 20. septembra 1920 a vo vedení ústavu pokračovala jeho vdova, Františka Flóra rod. Friedmannová (po roku 1921 ho viedol npor. Ján Horák, s ktorým sa zosobášila 1. apríla 1921).

R. Blum je autorom knihy o výchove pacientov v ústave (asi 1903, príp. 1909) v Plešivci a článok o modernej výchove duševne zaostalých (1910).

 Dielo 
 Blum, Rezső. Tájékoztató a szellemileg fogyatékosok Blum-féle intézetéről Pelsőcz (Gömörmegye). [Budapest] : [s. n.], [1903?]. 40 o. Dostupné online . [cit. 2018-04-03].

 Poznámky 

 Referencie 

 Pozri aj 
 Psychiatrická liečebňa Samuela Bluma v Plešivci

 Externé odkazy 
 Kardos, László. História obce [online]. Plešivec : Obecný úrad Plešivec, 2011-02-06 [cit. 2018-04-03]. Dostupné online.
 Kovács, Gazda Gyula. A község történelme [online]. Pelsőc : Községi Hivatal Pelsőc, 2011-04-21 [cit. 2018-04-03]. Dostupné online.

Kategória:Narodenia v 1874
Kategória:Úmrtia 20. septembra
Kategória:Úmrtia v 1920
Kategória:Pedagógovia židovského pôvodu
Kategória:Uhorskí pedagógovia